आप सांसद भगवंत मान का वीडियो- बोले मेरे लिए \'स्वराज\' का मतलब स्वराज ट्रैक्टर

नई दिल्ली. पंजाब के संगरुर से आम आदमी पार्टी के सांसद भगवंत मान की नजर में 'स्वराज' का मतलब ट्रैक्टर है। दरअसल, 2 को आप की नेशनल काउंसिल की बैैठक में जब सांसद भगवंत अपना भाषण देने खड़े हुए तो उन्होंने इशारों ही इशारों में पार्टी के बागी नेता योगेंद्र यादव पर निशाना साधा। उन्होंने योगेंद्र यादव द्वारा कहे गए 'स्वराज' शब्द का 'स्वराज ट्रैक्टर' से तुलना करते हुए उनका मजाक उड़ाया। खास बात यह है कि इस दौरान पार्टी संयोजक अरविंद के अलावा कुमार विश्वास और मनीष सिसोदिया भी मंच पर मौजूद थे।

नेशनल काउंसिल की बैठक के इस वीडियो में पार्टी सांसद भगवंत मान ने कहा, ''जब मैं अपना चुनाव प्रचार कर रहा था तो पार्टी के एक बड़े नेता (योगेंद्र यादव) का फोन आया। उन्होंने कहा कि आपका प्रचार तो ठीक है लेकिन आप स्वराज की बातें नही कर रहे हैं। इसके जवाब में मैंने कहा कि आप जहां चुनाव लड़ रहे हैं, वहां स्वराज की बात कीजिए। मेरे यहां तो स्वराज का मतलब स्वराज ट्रैक्टर ही होता है और ये पहले से यहां कई लोगों के पास है।'' वीडियो में मान कहते हैं कि लोगों को स्वराज और स्वामीनाथन रिपोर्ट से मतलब नहीं है। उन्हें मतलब इस बात से है कि उनके अनाज के दाम बढ़ रहे हैं या नहीं। मान के मुताबिक, स्वराज और स्वामीनाथन रिपोर्ट पर संसद में ही बहस ठीक लगती है।

टुकड़ों में जारी हो रहे हैं नेशनल काउंसिल बैठक के वीडियो

आम आदमी पार्टी की 28 मार्च को हुए नेशनल काउंसिल की बैठक के वीडियोज टुकड़ों में जारी हो रहे हैं। इस कड़ी में सबसे पहले के भाषण को जारी किया गया, जिसे लेकर काफी विवाद हुआ। कहा गया कि केजरीवाल के भाषण को एडिट किया गया है। इसके बाद, कुमार विश्वास का एक वीडियो सामने आया, जिसमें वह केजरीवाल को लेकर भावुक होते नजर आए।

आगे की स्लाइड्स में देखें: संबंधित फोटो